CELEX: 32016R2244
Language: et
Date: 2016-12-13 00:00:00
Title: Komisjoni rakendusmäärus (EL) 2016/2244, 13. detsember 2016, millega muudetakse määrust (EÜ) nr 1979/2006 seoses Hiinast pärit konserveeritud seente imporditariifikvootidega

14.12.2016   
            
            
               ET
            
            
               Euroopa Liidu Teataja
            
            
               L 339/4
            
         KOMISJONI RAKENDUSMÄÄRUS (EL) 2016/2244,
   13. detsember 2016,
   millega muudetakse määrust (EÜ) nr 1979/2006 seoses Hiinast pärit konserveeritud seente imporditariifikvootidega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/1972, (EMÜ) nr 234/1979, (EÜ) nr 1037/2001 ja (EÜ) nr 1234/2007, (1) eriti selle artikli 187 punkti a,
   ning arvestades järgmist:
   
               (1)
            
            
               Komisjoni määrusega (EÜ) nr 1979/2006 (2) avatakse kolmandatest riikidest imporditava CN-koodide 0711 51 00, 2003 10 20 ja 2003 10 30 alla kuuluva perekonna Agaricus konserveeritud seente (edaspidi „konserveeritud seened“) tariifikvoodid ja tagatakse nende haldamine.
            
         
               (2)
            
            
               Euroopa Liidu ja Hiina Rahvavabariigi vahelise kirjavahetuse vormis lepinguga, milles käsitletakse vastavalt 1994. aasta üldise tolli- ja kaubanduskokkuleppe (GATT) XXIV artikli lõikele 6 ja XXVIII artiklile kontsessioonide muutmist Horvaatia Vabariigi loendis selle riigi Euroopa Liiduga ühinemise käigus, mis on heaks kiidetud nõukogu otsusega (EL) 2016/243, (3) on ette nähtud suurendada liidu tariifikvoodi raames Hiinast pärit konserveeritud seente tariifikvooti 650 tonni (vedelikuta netokaal) võrra.
            
         
               (3)
            
            
               Tariifikvootide suurendamist tuleks kajastada määruse (EÜ) nr 1979/2006 I lisas.
            
         
               (4)
            
            
               Määrust (EÜ) nr 1979/2006 tuleks seepärast vastavalt muuta.
            
         
               (5)
            
            
               Nõukogu kiitis Euroopa Liidu ja Hiina Rahvavabariigi vahelise lepingu heaks 18. oktoobril 2016 (4). Vastavalt määruse (EÜ) nr 1979/2006 artikli 8 lõikele 1 esitavad importijad oma litsentsitaotlused jaanuari esimese viie tööpäeva jooksul. Seepärast on asjakohane kohaldada käesolevat määrust alates 1. jaanuarist 2017.
            
         
               (6)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1979/2006 muutmine
   Määruse (EÜ) nr 1979/2006 I lisa asendatakse käesoleva määruse lisas esitatud tekstiga.
   Artikkel 2
   Jõustumine ja kohaldamine
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2017.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  Komisjoni 22. detsembri 2006. aasta määrus (EÜ) nr 1979/2006, millega avatakse kolmandatest riikidest imporditavate konserveeritud seente tariifikvoodid ja sätestatakse nende haldamine (ELT L 368, 23.12.2006, lk 91).
   
      (3)  Nõukogu 12. veebruari 2016. aasta otsus (EL) 2016/243 Euroopa Liidu ja Hiina Rahvavabariigi vahelise kirjavahetuse vormis lepingu (milles käsitletakse vastavalt 1994. aasta üldise tolli- ja kaubanduskokkuleppe (GATT) XXIV artikli lõikele 6 ja XXVIII artiklile kontsessioonide muutmist Horvaatia Vabariigi loendis selle riigi Euroopa Liiduga ühinemise käigus) Euroopa Liidu nimel allkirjastamise kohta (ELT L 45, 20.2.2016, lk 12).
   
      (4)  Nõukogu 18. oktoobri 2016. aasta otsus (EL) 2016/1885 Euroopa Liidu ja Hiina Rahvavabariigi vahelise kirjavahetuse vormis lepingu (milles käsitletakse vastavalt 1994. aasta üldise tolli- ja kaubanduskokkuleppe (GATT) XXIV artikli lõikele 6 ja XXVIII artiklile kontsessioonide muutmist Horvaatia Vabariigi loendis selle riigi Euroopa Liiduga ühinemise käigus) sõlmimise kohta (ELT L 291, 26.10.2016, lk 7).
   
      LISA
      
         
            „I LISA
            Artikli 1 lõikes 1 nimetatud tariifikvootide maht tonnides (vedelikuta netokaal), järjekorranumber ja kohaldamisperiood
            
                        Päritoluriik
                     
                     
                        Järjekorranumbrid
                     
                     
                        Iga aasta 1. jaanuarist 31. detsembrini
                     
                  
                        Hiina
                     
                     
                        Senised importijad: 09.4157
                     
                     
                        30 400 
                     
                  
                        Uued importijad: 09.4193
                     
                  
                        Muud kolmandad riigid
                     
                     
                        Senised importijad: 09.4158
                     
                     
                        5 030 “
                        
                     
                  
                        Uued importijad: 09.4194